Uitvlucht – ŉ storie van hoopUitvlucht is ’n storie van hoop in ’n hopelose situasie, genade in desperaatheid en behoudende liefde. Die regisseur van dié Afrikaanse fliek is Regardt van den Bergh, wat bekend is vir flieks soos Faith like Potatoes en Klein Karoo. Die film volg drie verskillende storielyne, maar uiteindelik het al drie dieselfde boodskap: dat die liefde alles kan oorwin. Een verhaallyn gaan oor Willie (Clyde Berning), wat woedend is omdat sy huwelik verbrokkel het. Wanneer hy by ŉ B&B aanklop vir tydelike verblyf, vertel die eienaar, oom Joshua (Carel Trichardt) vir hom die storie van Anna en Dok, wat die tweede verhaallyn vorm. Anna (Clara Joubert van den Bergh) is ’n konserwatiewe middelklasvrou wat met vuur speel en alles wat saak maak in haar lewe verloor. Tydens haar reis van selfontdekking en vergifnis, kry sy werk by ’n plaasskooltjie met die naam Uitvlucht, waar sy ’n saggeaarde, alleenloper-boer, Dok (Stian Bam), ontmoet met wie sy bevriend raak en wat haar weer in haarself laat glo. Die derde verhaallyn fokus op die opvoeding van die kinders by die skooltjie en illustreer dat behoorlike onderwys ŉ belangrike rol kan speel om mense te help om uit hul haglike omstandighede te ontsnap. Die fliek is pragtig verfilm deur die kinematograaf Zenn van Zyl, en die akteurs in Uitvlucht doen wonderlike werk as ensemble. Resensente is veral vol lof vir die kinders in die fliek se natuurlike spel, en Margot Luyt se draai as gesoute skoolhoof. As jy op soek is na ŉ lekker stewige drama wat jou gees gaan lig, is hierdie net die fliek vir jou. Indien jy nog nie ‘n Showmax-intekenaar is nie, maak gebruik van die 14 dae gratis proeflopie, en geniet ‘n wye verskeidenheid flieks en reekse wat jy kan kyk net waar en wanneer dit jou pas. Vanaf 24 Julie is Uitvlucht vir die eerste keer op Showmax beskikbaar. Indien jy nog nie vir Showmax ingeteken het nie, probeer die gratis 14 dae-proeflopie vir duisende ure se topklas vermaak op jou rekenaar, slimfoon, slim TV of tablet. *Let daarop dat hierdie fliek op 24 Julie aanvanklik net vir Showmax-kykers in die buiteland beskikbaar gemaak word. Laat weet gerus jou vriende en familielede in die buiteland!